यूनिवर्सिटी कैंपस में ही स्थित जी डी एस महिला छात्रावास हमारा नया आशियाना बना |वीमेन्स कॉलेज के कठोर अनुशासन से बंधे हॉस्टल जीवन के बाद इस नए परिवेश की स्वछंदता में अभ्यस्त होने में कुछ समय लगा लेकिन आजादी कितनी प्यारी होती है यह भी जाना |वि वि का विशाल परिसर , जिसमें इंजीनियरिंग कॉलेज , चिकित्सा महाविद्यालय ( पी एम सी एच एंड हॉस्पिटल ) , पटना कॉलेज ( कला महाविद्यालय ) साइंस कॉलेज साथ में हॉस्टल , सभी विषयों के स्नातक एवं स्नात्तकोत्तर विभाग – हर विभाग अपने – अपने विषयों के निष्णात प्राध्यापकों से समृद्ध !